Tame Impala

Οι **Tame Impala** είναι ψυχεδελικό ροκ συγκρότημα από το Περθ της Αυστραλίας, το οποίο σχηματίστηκε από τον Κέβιν Πάρκερ. Το συγκρότημα έγινε γνωστό το 2010 με την κυκλοφορία του πρώτου άλμπουμ τους, Innerspeaker, και έλαβαν μεγάλη αναγνώριση για το δεύτερο άλμπουμ τους, Lonerism, το 2012. Το όνομά τους αναφέρεται στο ιμπάλα, ένα είδος αντιλόπης.

## Ιστορική αναδρομή

### Ξεκίνημα
Οι Tame Impala σχηματίστηκαν από το αρχικό συγκρότημα blues/jazz/psychedelic του Κέβιν Πάρκερ, τους Dee Dee Dums. Οι Dee Dee Dums αποτελούνταν από τον Πάρκερ (κιθάρα) και τον Λουκ Έπστιν (ντραμς). Τον Οκτώβριο του 2006, ο Έπστιν αντικαταστάθηκε από τον ντράμερ Σαμ Ντέβενπορτ, και ο Έπστιν έγινε μέλος των Sugarpuss. Στα τέλη του 2007 το συγκρότημα μετονομάστηκε σε Tame Impala, με καινούριο ντράμερ, και υιοθετώντας το πιο παραδοσιακό σχήμα κιθάρα/μπάσο/ντραμς. Ο Ντέβενπορτ αργότερα ακολούθησε καριέρα ως ηθοποιός.

### Tame Impala EP
Τον Σεπτέμβριο του 2008 κυκλοφόρησαν το πρώτο τους ομώνυμο EP. Λόγω του εξωφύλλου του EP, το οποίο σχεδίασε ο ίδιος ο Κέβιν Πάρκερ, υπήρξε μια σύγχυση σχετικά με τον τίτλο, και πολλοί αναφέρονταν σε αυτό ως "Antares Mira Sun". Το εξώφυλλο είναι απόπειρα απεικόνισης μιας διαφάνειας που είδε σε μια διάλεξη αστρονομίας, το οποίο υποδείκνυε τη διαφορά μεγέθους ανάμεσα στα αστέρια Αντάρες, Mira και τον Ήλιο.

### Innerspeaker
Το πρώτο άλμπουμ των Tame Impala, *Innerspeaker*, κυκλοφόρησε στις 21 Μαΐου 2010. Στην Αγγλία η επίσημη κυκλοφορία του άλμπουμ ήταν 28 Ιουνίου, αλλά το iTunes κατά λάθος ξεκίνησε τη διαθεσιμότητά του στις 12 Μαΐου, για άμεση αγορά αντί για προ-παραγγελία. Το άλμπουμ κυκλοφόρησε στις Ηνωμένες Πολιτείες στις 8 Ιουνίου.

### Lonerism

Το δεύτερο άλμπουμ τους, *Lonerism*, κυκλοφόρησε στις 5 Οκτωβρίου 2012. Μέρος της ηχογράφησης πραγματοποιήθηκε στη Γαλλία, και περιλαμβάνει κι ένα κομμάτι με γαλλικό τίτλο, το "Endors Toi", το οποίο σημαίνει "κοιμήσου" ή "υπνωτίσου". Το εξώφυλλο είναι μια φωτογραφία που τράβηξε ο ίδιος ο Πάρκερ, η οποία μεταδίδει τα θέματα απομόνωσης που κυριαρχούν στο άλμπουμ, με τη μεταλλική πύλη να διαχωρίζει τον θεατή από τους ανρώπους που βρίσκονται μέσα στους Κήπους. Επίσης περιλαμβάνει τα τραγούδια "Apocalypse Dreams" και "Elephant", τα οποία είναι από τα πρώτα κομμάτια που έγραψε ο Πάρκερ μαζί με τον Τζέι Γουάτσον.

Το *Lonerism* ψηφίστηκε #1 Άλμπουμ της Χρονιάς του 2012 από τα περιοδικά Rolling Stone, Triple J, NME, Filter Magazine, Urban Outfitters, FasterLouder και Obscure Sound.

### Currents
Το τρίτο άλμπουμ τους, *[[Currents (άλμπουμ των Tame Impala)|Currents]]*, κυκλοφόρησε στις 17 Ιουλίου 2015. Όπως και τα προηγούμενα άλμπουμ, το Currents γράφτηκε και ηχογραφήθηκε εξ ολοκλήρου από τον Kevin Parker. Για πρώτη φορά ο Parker έπαιξε και όλα τα όργανα τελείως μόνος του. Το Currents είναι διαφορετικό από τα προηγούμενα άλμπουμ, καθώς είναι λιγότερο rock και περισσότερο psychedelic pop, disco, R&B και synth-pop.

### The Slow Rush
Το τέταρτο άλμπουμ τους, *The Slow Rush,* κυκλοφόρησε μετά από μια συνεχή δημοσίευση singles τα οποία  προετοίμαζαν την κυκλοφορία του συμπεριλαμβανομένου των τραγουδιών Posthumous Forgiveness και It Might Be Time. Μετά από μια μεγάλη αναμονή για τους θαυμαστές της μπάντας, το άλμπουμ τελικά κυκλοφόρησε στις 14 Φεβρουαρίου 2020. Αντιμετωπίστηκε γενικά με θετικές κριτικές.

## Μέλη

### Live
* Κέβιν Πάρκερ &ndash; φωνητικά, κιθάρα & καζού (2007&ndash;σήμερα)
* Τζέι "Γκάμπι" Γουάτσον &ndash; ντραμς & backing φωνητικά (2007&ndash;2011), πλήκτρα & περιστασιακά κιθάρα (2012&ndash;σήμερα)
* Ντόμινικ Σιμπέρ &ndash; μπάσο (2007&ndash;2010), κιθάρα & πλήκτρα (2010&ndash;σήμεραt)
* Καμ Έιβερι &ndash; μπάσο & backing φωνητικά (2013&ndash;σήμερα)
* Τζούλιεν Μπαρμπαγκάλο &ndash; ντραμς & backing φωνητικά (2012&ndash;σήμερα)

### Studio
* Κέβιν Πάρκερ &ndash; φωνητικά, κιθάρα, μπάσο, ντραμς, πλήκτρα (παίζει όλα τα όργανα σε σχεδόν όλες τις ηχογραφήσεις)
* Τζέι Γουάτσον &ndash; ντραμς, πλήκτρα, κιθάρα
* Ντόμινικ Σιμπέρ &ndash; κρουστά, μπάσο, κιθάρα, εφέ

### Παλιότερα Μέλη
* Νικ "Πέιζλι Άνταμς" Όλμπρουκ &ndash; κιθάρα & πλήκτρα (2009&ndash;2010), μπάσο (2010&ndash;2013)

## Δισκογραφία

### Άλμπουμ

### Live άλμπουμ
**[[Live at the Corner (Tame Impala live album)|Live at the Corner]]* - Modular Recordings (Μάιος 2010)

### EP
* *Tame Impala [H.I.T.S. 003]* - Hole in the Sky (Αύγουστος 2008) (βινύλιο 12") (περιορισμένη επανακυκλοφορία Απρίλιος 2009)
* *[[Tame Impala EP]]* - Modular Recordings (Σεπτέμβριος 2008)

### Single
* "Sundown Syndrome" - Modular Recordings (Ιούνιος 2009) (βινύλιο 7")
* "Solitude Is Bliss" - Modular Recordings (Απρίλιος 2010)
* "Lucidity" - Modular Recordings (Ιούλιος 2010) 
* "Expectation" - Modular Recordings (Δεκέμβριος 2010) 
* "Why Won't You Make Up Your Mind?" - Modular Recordings (Ιανουάριος 2011)
* "Elephant" - #77 AUS #13 US Alt. #131 UK Modular Recordings (Ιούλιος 2012)
* "Feels Like We Only Go Backwards" - #74 AUS Modular Recordings (Οκτώβριος 2012)

### Remix
*"Mammalian Locomotion" - Abbe May (Οκτώβριος 2010) [Κομμάτι 2 του single "Mammalian Locomotion"]
*"End of Line" - Daft Punk - Walt Disney Records (Αύγουστος 2011) [Κομμάτι 11 της Αυστραλιανής έκδοσης του CD ""]

### Συνεργασίες
*"Big City Lights" - Canyons - Hole in the Sky (Μάιος 2008) [Κομμάτι 3 του "The Lovemore EP"]
*"Tonight" - Canyons - Modular Recordings (Νοέμβριος 2011) [Κομμάτι 8 του "Keep Your Dreams"]
*"When I See You Again" - Canyons - Modular Recordings (Νοέμβριος 2011) [Κομμάτι 9 του "Keep Your Dreams"]
*"Children of the Moon" - The Flaming Lips - Warner Bros. Records (Απρίλιος 2012) [Κομμάτι 5 του "The Flaming Lips and Heady Fwends"]
*"That's All for Everyone" - Fleetwood Mac Tribute - (Αύγουστος 2012) [Κομμάτι 11 του "Just Tell Me That You Want Me"]
*"Aydin" - Discodeine - (Απρίλιος 2013) [Κομμάτι 1 του "Aydin EP"] 

## Πηγές πληροφοριών


## Εξωτερικοί σύνδεσμοι

*Επίσημη ιστοσελίδα των Tame Impala

Κατηγορία:Αυστραλιανά μουσικά συγκροτήματα
Κατηγορία:Συγκροτήματα της εναλλακτικής ροκ